મુંબઈ, 2 જૂન : દબંગ ફિલ્મ સાથે બૉલીવુડ કૅરિયર શરૂ કરનાર સોનાક્ષી સિન્હાનો આજે 27મો જન્મ દિવસ છે. સોનાક્ષી માટે તેમનું અત્યાર સુધીનું બૉલીવુડ કૅરિયર ખૂબ સફળ રહ્યું છે. સલમાન ખાન અને અક્ષય કુમાર જેવા સુપરસ્ટાર્સ માટે પણ સોનાક્ષી ખૂબ લકી રહ્યાં છે. જોકે સોનાએ તેમના વધેલા વજનના પગલે ઘણી ટીકાઓનો પણ સામનો કરવો પડ્યો, પરંતુ તેમણે છેલ્લા કેટલાક સમયમાં પોતાને આટલી બદલી નાંખી છે કે હવે તેમની બૉડી પણ બૉલીવુડ અભિનેત્રીઓની જેમ સેક્સી તથા હૉટ દેખાવા લાગી છે. સોનાક્ષીના અભિનયને તો સૌ પસંદ કરે છે. ગત વર્ષે સોનાક્ષી ઉપર કિસ્મત એટલી મહેરબાન રહી કે 2013માં રિલીઝ થયેલી દરેક ફિલ્મમાં સોનાક્ષી કોઇકને કોઇક પાત્રમાં મોજૂદ હતાં.